Oznámenie Komisie Európskemu parlamentu podľa článku 251 odsek 2 druhý pododsek Zmluvy o ES o spoločnej pozície Rady s cieľom prijať smernicu Európskeho parlamentu a Rady, ktorou sa ustanovuje rámec na typové schválenie motorových vozidiel, ich prípojných vozidiel a systémov, komponentov a samostatných technických jednotiek určených pre tieto vozidlá (Rámcová smernica) /* KOM/2006/0809 v konečnom znení - COD 2003/0153 */





[pic] | KOMISIA EURÓPSKYCH SPOLOČENSTIEV | Brusel, 12.12.2006 KOM(2006) 809 v konečnom znení 2003/0153 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnej pozície Rady s cieľom prijať smernicu Európskeho parlamentu a Rady, ktorou sa ustanovuje rámec na typové schválenie motorových vozidiel, ich prípojných vozidiel a systémov, komponentov a samostatných technických jednotiek určených pre tieto vozidlá (Rámcová smernica) 2003/0153 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnej pozície Rady s cieľom prijať smernicu Európskeho parlamentu a Rady, ktorou sa ustanovuje rámec na typové schválenie motorových vozidiel, ich prípojných vozidiel a systémov, komponentov a samostatných technických jednotiek určených pre tieto vozidlá (Rámcová smernica) 1. CHRONOLÓGIA Dátum doručenia návrhu EP a Rade (dokument KOM(2003) 418, konečné znenie – 2003/0153 (COD): | 14.7.2003. | Dátum stanoviska Európskeho hospodárskeho a sociálneho výboru : | 28.1.2004. | Dátum stanoviska Európskeho parlamentu v prvom čítaní: | 11.2.2004. | Dátum doručenia zmeneného a doplneného návrhu: | 3.11.2004. | Dátum prijatia spoločnej pozície: | 11.12.2006. | 2. CIEĽ NÁVRHU KOMISIE a) Tento návrh je modernizáciou rámcovej smernice 70/156/EHS[1] o aproximácii právnych predpisov členských štátov o typovom schválení motorových vozidiel a ich prípojných vozidiel. b) Smernica 70/156/EHS je hlavným právnym nástrojom, ktorý má Európske spoločenstvo k dispozícii, aby vytvorilo jednotný trh v automobilovom odvetví. Na jednej strane sa v nej pristupuje k harmonizácii technických ustanovení pokiaľ ide o výrobu vozidiel a ich komponentov a na druhej strane k nahradeniu administratívnych postupov národného typového schválenia povinným jednotným typovým schválením Spoločenstva. Po prijatí smerníc 92/53/EHS[2], 2002/24/ES[3] a 2003/37/ES[4] sa na všetky kategórie vozidiel uplatňujú výhody, ktoré poskytuje typové schválenie Spoločenstva. Iba na úžitkové vozidlá ([5]) sa tieto výhody vzťahujú len čiastočne. Jedným zo sledovaných cieľov tohto návrhu je rozšíriť zásady typového schválenia Spoločenstva na úžitkové vozidlá. 3. KOMENTÁRE K SPOLOČNÉMU STANOVISKU 3.1. Všeobecné pripomienky k spoločnej pozícii Rada kladne prijala návrh na prepracovanie rámcovej smernice 70/156/EHS, ktorý predložila Komisia. Rada navyše uvítala dodatky a zlepšenia smernice 92/53/EHS, ktorá bola historicky prvým prepracovaním smernice 70/156/EHS. Rada však preformulovala viacero článkov, aby objasnila ich obsah, či dokonca upresnila podmienky ich uplatňovania. Rada zaviedla viacero nových článkov, aby v budúcnosti umožnila rozvoj nových iniciatív v rámci politiky zjednodušovania právnych predpisov Spoločenstva v automobilovom odvetví. Včlenenie týchto nových článkov vynikajúco zapadá do rámca odporúčaní skupiny na vysokej úrovni „ CARS 21 “. Vzhľadom na komplexnosť mechanizmov typového schválenia zavedeného už v roku 1996 a príslušných právnych aspektov, diskusie v rámci Rady umožnili udržať primeraný pomer medzi požiadavkami bezpečnosti cestnej premávky, ochrany životného prostredia a potrebami priemyslu. Spoločná pozícia je teda predovšetkým kompromisným textom, ktorý bol vypracovaný s cieľom pripojenia sa všetkých členských štátov. Komisia sa zúčastnila na vypracovaní nových článkov a rozličných prepracovaní existujúcich článkov. Komisia schvaľuje znenie spoločnej pozície. V každom prípade by však uprednostnila, takisto v záujme používateľov, skoršie dátumy na zavedenie typového schválenia Spoločenstva pre úžitkové vozidlá, aby sa ukončilo vytvorenie jednotného trhu na jednej strane a aby sa čo najskôr zabezpečili povinné požiadavky pokiaľ ide o bezpečnosť tohto typu vozidiel na strane druhej. 3.2. Pripomienky týkajúce sa zmien a doplnení prijatých Európskym parlamentom Rada od začiatku sledovala stanovisko Komisie týkajúce sa zmien a doplnení prijatých Európskym parlamentom v prvom čítaní. Týmto sa zamietli všetky zmeny a doplnenia, ktorými by sa do rámcovej smernice zaviedli ustanovenia nezlučiteľné s cieľmi návrhu. Takisto sa zamietli zmeny a doplnenia týkajúce sa oblastí, ktoré už pokryli iné právne predpisy Spoločenstva, aby sa vyhlo vytvoreniu právnej neistoty. Rada schválila zmeny a doplnenia Európskeho parlamentu, prepracované Komisiou, ktoré sa týkajú samotného typového schválenia, pretože rozširujú pôsobnosť ustanovení uvedených na začiatku. Zmeny a doplnenia, ktoré sa týkajú jednotlivého typového schválenia boli prijaté. Rada súhlasila, že prehodnodí limity malých sérií, s cieľom zohľadniť rozšírenie Európskej únie z mája 2004. Pokiaľ ide o dátumy zavedenia typového schválenia Spoločenstva, Rada v plnom rozsahu zamietla návrh Parlamentu posunúť všetky dátumy navrhované Komisiou, domnievajúc sa, že taký významný posun by poškodil záujmy samotných výrobcov, ktorí majú ako prví výhody z harmonizácie technických a administratívnych ustanovení pokiaľ ide o typové schválenie vozidiel. 3.3. Nové ustanovenia zavedené Radou a pozícia Komisie Medzi novými článkami sa v článku 10 a upresňujú vykonávacie pravidlá, ktoré sa požadujú na udelenie typového schválenia. Týmto článkom sa značne zjednodušia testovacie metódy, keďže sa umožní použitie virtuálnych metód a povolí sa výrobcovi, aby sám predložil správy o teste. Článok 38 („Oznámenie o schvaľovacích orgánoch a technických službách“) bol úplne prerobený. Upresnilo sa, za akých podmienok môžu správne orgány poverené typovým schválením nahradiť technické útvary určené na tento účel a samé dohliadať nad testami uskutočnenými v priestoroch výrobcov. Rada takisto stanovila podmienky na hodnotenie schopností rôznych účastníkov procesu typového schválenia prostredníctvom vykonania požadovaných testov, kontrol zhody výroby a kontrol vozidiel alebo komponentov na trhu. Osobitná pozornosť sa venovala dielom a zariadeniam, ktoré sú k dispozícii v rámci popredajných servisov, aby sa tie, ktoré ovplyvňujú fungovanie vozidla, mohli dať na trh iba so súhlasom orgánov poverených typovým schválením. Včlenil sa nový článok („Diely a zariadenia, ktoré predstavujú značné riziko [..]“), aby sa zaviedol zjednodušený postup schválenia, ktorý vychádza z typového schválenia. Rada úplne preskúmala časový harmonogram navrhnutý Komisiou pokiaľ ide o zavedenie typového schválenia Spoločenstva pre úžitkové vozidlá, aby mali malé a stredné podniky viac času prispôsobiť sa novým ustanoveniam. V novom časovom harmonograme sa zohľadňuje skutočnosť, že doba na transpozíciu smernice členskými štátmi sa predĺžila z 12 na 18 mesiacov. Prílohy k smernici sa zaktualizovali, s cieľom zohľadniť zmeny a doplnenia vyplývajúce zo zavedenia nových článkov a nedávne nadobudnutie účinnosti nových osobitných smerníc. Komisia schvaľuje všetky tieto zmeny a doplnenia. 4. ZÁVERY Vo svojom pôvodnom návrhu zo 14. júla 2003 Komisia navrhuje rozšíriť výhody z typového schválenia na všetky vozidlá vrátane úžitkových, aby sa mohlo ukončiť vytvorenie vnútorného trhu v automobilovom odvetví. Okrem výhod ako sú úspory z rozsahu, ktoré prináša výrobcom, umožňuje podstatné zlepšenie bezpečnosti áut, pretože sa všetky smernice o technickej harmonizácii vypracované od prijatia smernice 70/156/EHS stávajú povinnými ipso facto . Pre európskych občanov okrem výhod, ktoré ponúka otvorený a konkurencieschopný jednotný trh, je značné zlepšenie bezpečnosti cestnej premávky kľúčovým faktorom, nakoľko sa medzinárodná premávka úžitkových vozidiel dynamicky rozvíja. Rada podporila zmenený a doplnený návrh Komisie. Takisto priniesla zmeny a doplnenia, ktoré budú mať kladný vplyv na postup typového schvaľovania. Ako reakcia na odporúčania správy CARS 21 sa navyše vložilo niekoľko článkov, aby sa v budúcnosti zjednodušili právne predpisy Spoločenstva. Rada sa rozhodla jednohlasne. Na záver možno konštatovať, že Komisia podporuje spoločnú pozíciu schválenú Radou. [1] Smernica Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel – Úradný vestník ES č. L 42 z 23.2.1970, s. 1 . [2] Smernica Rady 92/53/EHS Rady z 18. júna 1992, ktorou sa mení a dopĺňa smernica 70/156/EHS o aproximácii právnych predpisov členských štátov o typovom schválení motorových vozidiel a ich prípojných vozidiel – Úradný vestník ES č. L 225 z 10.8.1992, s. 1 . [3] Smernica Európskeho parlamentu a Rady 2002/24/ES z 18. marca 2002 o typovom schválení dvoj- a trojkolesových motorových vozidiel, ktorou sa zrušuje smernica Rady 92/61/EHS – Úradný vestník ES L 124 z 9.5.2002, s. 1 . [4] Smernica Európskeho parlamentu a Rady 2003/37/ES z 26. mája 2003 o typovom schválení poľnohospodárskych alebo lesných traktorov, ich prípojných vozidiel a ťahaných vymeniteľných strojov, spolu s ich systémami, komponentmi a samostatnými technickými jednotkami, ktorou sa zrušuje smernica 74/150/EHS – Úradný vestník EÚ L 171 z 9.7.2003, s. 1 . [5] Ľahké úžitkové vozidlá (do 3,5 tony), kamióny, prípojné vozidlá, návesy, autobusy a autokary.